fluitjiesriet: November 2009
Washington's 1789 Thanksgiving Day Proclamation
Posted by mariki at 12:06 PM 4 comments:
And? He IS useful -- to love!
Is hy nie dierbaar nie?! Om van mooi nie eens te praat nie! (Uhm...ek is seker hy lyk na my....)
Baie verlig, verheug en dankbaar is Vennoot en ek vandag met die geboorte van ‘n gesonde klein seuntjiekind in ‘n ver land.
Mamma en babetjie het bietjie probleme gehad, maar die Here is so wonderbaarlik goed dat terwyl ons nog probeer het om hulle op die kalender in te haal, is die mannetjie reeds die volgende dag (nou wel drie weke vroeg, maar veilig en gesond) met ‘n keisersnit die wêreld ingebring.
(Nou wonder ek – word ‘n keisersnitbabetjie ok “gebore"?!)
Oorloop-van-opwinding-ouma-groete aan julle almal,
Posted by mariki at 11:47 PM 12 comments:
Trek vanoggend die slaapkamergordyne oop en sien hierdie meneertjie:
Is al vertel dat voordat die woonbuurt ontwikkel is, hier sommer ‘n groot jakkalsclan gewoon het en sien af-en-toe die paar van hulle wat oorleef het met hul kleintjies, so teen skemeraand oor die gholfbaan draf.
Merk ook met gereelde tussenposes die volgende soort kennisgewings hier in die woonbuurt opgeplak. (Ek glo ook nie dat "Mog" meer op haar naam gaan reageer nie....)
Ná ‘n rukkie hoor jakkalskind duidelik iets, en bespied met gespitste ore die omgewing.
Ai toggie, omdat buurvrou Jackie van verder-op in die straat so saam met haar twee kleinhonde stap, bly dit maar net by kwyl vir wolf se maatjie.
Kyk van verlange....
Gaan lê maar weer en berus nog vir so 'n rukkie in sy honger lot, en toe ons later kyk, was hy weg -- seker jakkalskerk toe so op 'n Sondagmôre....
Posted by mariki at 6:15 PM 6 comments:
Is dit nou een van die mees “anderster” en lekkerste reseppies wat ek in ‘n lange tyd aanmekaar geslaan het! (Nooit gedink mens kan avokadopeer bak nie.) Sóó maklik, ekonomies en boonop smaaklik.
Kom uit my Delicious Quiches & Flans-boekie, maar ek sien iemand het dit ook al op die internet “geadverteer”. Daardie iemand stel voor dat mens gesondheidonstehalwe (uitputtende woord!) die suurroom met ‘n joghurt/mielieblommengsel vervang, en laevet melk gebruik.
Ek het nie brood in die blik gehad nie, en ‘n gewone deegkors gebruik.
Hoe ook al; lekker eet!
* 8 slices bread, crusts removed
* 40 g butter, softened
* 80 g ham
* 4 large cherry tomatoes, sliced
* ½ large ripe avocado, sliced
* Preheat oven to mod hot 210ºC
* Flatten bread with rolling pin, butter both sides, cut in half diagonally
* Press into 23cm round pie plate to evenly cover base and sides (die driehoekies maak
sulke puntjies in die lug en die stukkies brood oorvleuel om ‘n sig-sag patron teen die
rand van die bak te vorm)
* Bake 10 mins or until lightly browned and crisp. Do not overcook.
* Reduce oven temperature to 180°C
* Arrange ham, tomatoes, avocado and cheese in cooked base
* Combine eggs, sour cream and milk, mix well, pour over pie filling, to mostly cover
* Bake 30 mins or until filling is lightly browned and set
Posted by mariki at 9:01 PM 4 comments:
Steel asseblieftog my wederhelfte!
Is ‘n vrou deesdae nog ‘n man se eiendom, of andersom??
Versluk myself amper vanoggend aan my koffie toe ek in die koerant lees dat sewe state hier in Amerika -– sowaar ja, SEWE -- steeds ordonansies op hul wetboeke het aangaande “eggenootlike besit”, afkomstig uit dié derdae toe ‘n vrou/man nog as hul eggenoot se eiendom gereken was.
Dit sluit in Mississippi, Hawaii, Illinois, New Mexico, North Carolina, South Dakota en Utah wat mens toelaat om iemand hof toe te sleep indien jy kan aantoon dat dáárdie einste ene jou huweliksmaat “gesteel” het. En dit het die wetlike implikasie dat wat gesteel kan word, het behoort aan jou en was jou "eiendom"!! Né!
So word daar berig van ‘n miljoenêr en ‘n loodgieter wat ‘n hofgeding gehad het oor die diefstal van die loodgieter se vrou deur die miljoenêr. Die loodgieter het nou wel sy vrou verloor, maar is $750 000 (ja, ‘n hele driekwart miljoen doller) ryker.
Heeeee-haaaaahhhh! Is dit nou nie vir jou so tipies net in Amerika moontlik nie? Tussen afgeleefde wette en gierige prokureurs heen deur, kan ‘n doodgewone man mos ryk word.
(Dink nie ek gaan die berig vir Vennoot wys nie, want netnoumaartjies reël die man dalk dat ek gesteel word….)
Posted by mariki at 11:51 PM 7 comments:
Dis tog logies
Posted by mariki at 1:50 AM 5 comments:
Ek kom, Ouma
Voorverlede week vertel Kanadese seun vir dogtertjiekind (5), dat hulle Kersfees na ons toe kom en sy is hoog in haar skik met die idee.
So twee-drie middae later, kom skoondogter agter dat dit darem verdag stil is daar in meisiekindjie se kamer.
Sy gaan loer om die deur en sien dat al meisietjie se klere rondom haar versprei lê, terwyl sy plat op die vloer sit en besig is om haar rokkies in haar skoolrugsak te pak.
Toe die mamma verbaas wil weet wat dan nou aan die gang is, kom die antwoord ewe opreg:
“Ek pak solank in om na Ouma toe te gaan Mamma, dan sal ek nie laat wees vir die vliegtuig nie.”
Ag jinne tog Ouma se kind, en dis dan nog só baie slapies voor Kersfees….
Posted by mariki at 12:53 AM 6 comments:
Verlede naweek het Vennoot hier deur die huis gewandel en wekkers, radio-horlosies, die oondhorlosie, mikrogolfhorlosie, armshorlosies en die Oupa-staanhorlosie loop en verstel.
Gelukkig nie ‘n afwyking, of iets wat hy elke naweek probeer doen nie! Wel twee maal per jaar (November en Maart) met die verandering van die Dagligbesparingstyd-program.
Dagligbesparingtyd = meer bruikbare aandligure.
Die hele palawe dat Amerika (Arizona en Hawai nie) hul horlosies se wysers verstel, is om die aandligure beter te kan benut, omdat dit die tyd is wanneer meeste mense wakker en aan die gang is.
Navorsing het glo bewys dat dié stelsel ‘n beduidende afname in verkeersongelukke, padsterftes en kriminaliteit teweegbring. Ook word parke en speelareas só beter benut.
Mens is net jammer vir die arme boere en ander vroegoggend-aan die gangkommers wat dus heelwat langer in die donker moet voortsukkel.
Sterkte aan hulle. En ons groot waardering.
Posted by mariki at 9:34 PM 4 comments:
Where there is anger, may there be peace
Where there is confusion, may there be clarity
Where there are questions, may there be trust and
Where there is hopelessness, may there be faith...
"The Lord is good, a refuge in times of trouble."
Posted by mariki at 12:58 AM 2 comments:
Briefie aan my kind
Seun-nommer-hoeveelste deel gisteraand ‘n knop-op-die-maag-bekommernis oor die telefoon. Wil so graag my arm om sy skouer sit -- al moet ek r-ê-ê-ê-k om by te kom, want ai, die op-die-skoot-tel-dae is lankal iets van die verre verlede. Bowendien, dese dae is die myle tussen ons hopeloos te veel dáárvoor.
‘n Briefie moet maar die plek inneem van naby-my-kind-wil-wees-om-te-troos:
Worrying doesn’t change the outcome of tomorrow, it only robs today of it’s strength.
Seun, wanneer laas het jy ‘n bekommerde voëltjie sy vlerke sien wring? !!
Nee, jy sien dit eenvoudig nie. Omdat, hoe “bird brained” hulle ook al is, dit amper wil voorkom asof hulle meer sou weet as ons. Dat God sorg. Dat God in hul behoeftes gaan voorsien. Nee, nie dat Hy al ons wense gaan vervul nie, maar gaan sorg vir dit wat ons nodig het.
En jy het nodig om in Sy vredesvoorsiening te leef. Dié soort wat Hy gee, wat alle verstand te bowe gaan.
Jesus sê, kyk na die voëls, na die blomme in die veld: God sorg vir hulle.
Is jy dan nie belangriker as ‘n voëltjie nie?!
My kind, leer ken die verskil tussen "wring" en "sing"!
God kán en sál voorsien en jou groot bekommernis wegneem (ook dit wat jy onbewustelik saamdra en wat soos ‘n wolk oor jou kom lê) AS, AS, AS, jy DIT ALLES AAN HOM GEE.
Boeta, elke keer wanneer jy agterkom die knop kom sit op jou maag, begin die Here prys, sommer so in jou kop, as jy dan nie hardop kan nie, of dalk wil nie. (Ek weet mos, jy glo vas jy sing vals!)
'n Ou-ou kinderliedjie werk goed vir my:
Ek wil die Here loof,
loof met my hele hart.
Hy gee hom (my) wat roep,
weer nuwe krag.
BVJ (Bid vir jou)!
(En raai, nou is ek ook sommer getroos. Hoor jy my sing? “Ek wil die Here loof”…..)
Posted by mariki at 1:54 PM 6 comments:
Mensig – was ek net betyds met my mosaïek-prentjies. Want oor die naweek beleef ons toe ons eerste winterstorm. SO mooi!
Dog, ons hier in Colorado is meestal gelukkig -- twee, drie dae se sneeuval, en dan skyn die son weer vol en helder (soos vandag), en die paaie en sypaadjies is oop en bruikbaar. Bederf, is die woord.
Om te dink ons kuier somerdae so lekker op die agterstoep
Kom sit, dan drink ons gou 'n koppie warm sjokolade....
Stoepprieël, bo uit die studeerkamer uit gesien
Sommer so deur die muskietgaas geneem -- wie gaan nou buitentoe in hierdie koue? (Dis nou as jy nie in die sneeu wil gaan speel nie.)
As 'n denneboom se takke nie so sag en buigsaam was nie, was almal van hulle kerplaks! afgebreek onder die sneeuvrag.
Verseker kan ek maar die Hummingbird-voerder gaan afhaal ná dese!
Posted by mariki at 12:11 PM 7 comments: